Translate the text from Welsh to English.



 
Mae ein Strategaeth Economi Gylchol, *Mwy nag Ailgylchu*, a gyhoeddwyd yn 2021, yn datgan ein nodau i sicrhau Cymru ddiwastraff erbyn 2050\. Un o ymrwymiadau allweddol y Strategaeth yw rhoi'r gorau'n raddol i ddefnyddio cynhyrchion plastig untro, gyda'r amcan tymor hwy o fynd i'r afael â chynhyrchion untro eraill waeth beth fo'u deunydd.

Yn ein hymgynghoriad a gynhaliwyd yn 2020, *Lleihau Plastig Untro*, cafwyd cefnogaeth ysgubol ar gyfer cynigion i wahardd nifer o gynhyrchion plastig untro sy’n aml yn cael eu taflu fel sbwriel yng Nghymru, gyda dros 85% o'r ymatebwyr o blaid. Roedd ymatebwyr i'r ymgynghoriad hefyd yn annog Llywodraeth Cymru i fynd ymhellach gyda rhyw 60 o gynhyrchion ychwanegol yn cael eu hawgrymu ar gyfer gweithredu yn y dyfodol.

Fe wnaethom wrando ar y galwadau hyn a chyflwyno Deddf Diogelu'r Amgylchedd (Cynhyrchion Plastig Untro) (Cymru) 2023 (y Ddeddf). Dyma ddarn allweddol o ddeddfwriaeth sydd â'r nod o droi'r llanw ar lygredd plastig. Mae cam cyntaf y gwaharddiadau ar gyfer y cynhyrchion sydd wedi'u cynnwys yn y Ddeddf eisoes wedi dechrau a bydd yr ail gam yn cael ei gwblhau cyn diwedd tymor y Senedd hon, yn amodol ar ewyllys y Senedd. 

Wrth i'r Ddeddf basio drwy'r Senedd, cytunodd fy rhagflaenydd i flaenoriaethu ystyried gwaharddiadau ar gyfer sawl math arall o gynnyrch, roedd hyn yn cynnwys weips gwlyb sy’n cynnwys plastig. Cytunwyd ar ddull gweithredu ledled y DU i gyflwyno rheoliadau i wahardd cyflenwi weips gwlyb sy'n cynnwys plastig, sydd i'w ddarparu gan bob Llywodraeth unigol. Bydd mabwysiadu'r dull hwn yn sicrhau cysondeb o ran sut y caiff ein rheoliadau eu gweithredu a bydd yn rhoi dealltwriaeth glir i fusnesau a gweithgynhyrchwyr o'r hyn sy'n ofynnol ganddynt.

Rhwng 14 Hydref a 25 Tachwedd 2023, fe wnaethom ymgynghori ar y cyd â Llywodraeth yr Alban, Llywodraeth y DU a Gweithrediaeth Gogledd Iwerddon ar y gwaharddiad arfaethedig ar gynhyrchu, cyflenwi a gwerthu weips gwlyb sy'n cynnwys plastig. Cafwyd cyfanswm o 1461 o ymatebion i'r ymgynghoriad o Gymru. 

Mae ymateb Llywodraethau'r pedair gwlad bellach wedi'i gyhoeddi (dolen allanol), mae'n nodi canlyniadau'r ymgynghoriad a'r mesurau y bydd y pedair llywodraeth nawr yn eu datblygu. Mae hyn yn cynnwys cytundeb i:

* **Wahardd cyflenwi weips gwlyb sy'n cynnwys plastig**. Rydym wedi gwrando ar randdeiliaid ac yn cydnabod maint y diwydiant gweithgynhyrchu yn y DU. Felly, fe wnaethom benderfynu cyflwyno gwaharddiad ar gyflenwi'r weips hyn, yn unol â chwmpas y gwaharddiadau a gyflwynwyd o dan y Ddeddf. Bwriad hyn yw lliniaru effaith economaidd y gwaharddiad a lleihau'r posibilrwydd o golli swyddi yn y diwydiant.
* Darperir **cyfnod pontio o 18 mis** i alluogi gweithgynhyrchwyr i symud y gwaith cynhyrchu i ddeunyddiau amgen ac i leihau'r risg y byddai stociau sy'n weddill yn cael eu hanfon i safleoedd tirlenwi neu'n cael eu llosgi.
* Darparu **eithriad**ar gyfer cyflenwi a gwerthu weips gwlyb sy'n cynnwys plastig at ddibenion diwydiannol a meddygol. Daw hyn yn dilyn adborth o'r ymgynghoriad a amlygodd bod dewisiadau amgen di\-blastig o safbwynt rhai defnyddiau yn anaddas, neu nad oes unrhyw ddewisiadau amgen ar gael. Bydd manylion llawn yr eithriadau hyn yn cael eu cynnwys yn y rheoliadau, fodd bynnag, bydd yn caniatáu i fusnesau fel ysbytai a safleoedd cynhyrchu bwyd brynu weips gwlyb sy'n cynnwys plastig gan fusnesau eraill, fel cyfanwerthwyr. I'r rhai sy'n derbyn gofal meddygol neu sydd angen gofal meddygol yn eu cartref eu hunain, bydd yr eithriad yn caniatáu i fferyllfeydd cofrestredig gyflenwi a gwerthu. Ni chaniateir rhoi weips gwlyb sy'n cynnwys plastig ar werth ar silffoedd a bydd rhaid i gwsmeriaid y mae angen y cynhyrchion hyn arnynt at ddibenion meddygol ofyn yn benodol i'r fferyllydd amdanynt. Mae hwn yn fodel tebyg i'r hyn a weithredwyd ar gyfer y gwaharddiad gwellt plastig.

Ein bwriad yw bod y gwaharddiad ar weips gwlyb sy'n cynnwys plastig yn dod i rym erbyn Mehefin 2026\.

O dan ddeddfwriaeth ar wahân, rydym hefyd yn cymryd camau i wahardd cyflenwi fêps untro. Mae'r cynhyrchion hyn yn cael effaith amgylcheddol sylweddol ac yn tanseilio ein hymdrech o symud tuag at economi gylchol. Mae dros 360 miliwn o fêps o'r fath yn cael eu prynu bob blwyddyn yn y DU, a deunyddiau gwerthfawr a chritigol fel lithiwm a chopr yn cael eu taflu'n rheolaidd, a allai fod fel arall yn cael eu defnyddio i bweru bron i 5,000 o gerbydau trydan.  

Rydym wrthi'n datblygu'r rheoliadau hyn ac rwy'n cadarnhau mai ein bwriad yw i'r gwaharddiadau ar fêps untro ddod i rym yng Nghymru ar 1 Ebrill 2025\. Bydd hyn yn cyd\-fynd â gwaharddiadau tebyg yn Lloegr a'r Alban a bydd yn rhoi'r amser angenrheidiol i fusnesau baratoi, gyda chanllawiau a deunyddiau cyfathrebu a ddatblygwyd mewn cydweithrediad â grwpiau sy'n cynrychioli busnesau yn cael eu cyhoeddi i gefnogi'r broses.

Rwyf wedi ymrwymo i gefnogi camau gweithredu i leihau gwastraff a chynyddu effeithlonrwydd adnoddau drwy ddilyn egwyddorion yr hierarchaeth wastraff: Lleihau, Ailddefnyddio, Ailgylchu. Mae hyn yn cynnwys symud i ffwrdd oddi wrth fodel cymryd, gwneud a gwastraffu, a thuag at economi gylchol.







Translation:


 
Our Circular Economy Strategy, *Beyond Recycling*, published in 2021, sets out our goal to achieve zero waste by 2050\. A key commitment in the Strategy is to phase out single\-use plastic products, with the longer\-term objective of addressing other single\-use products regardless of material.

Our 2020 consultation, *Reducing Single Use Plastics*, received overwhelming support for proposals to ban several commonly littered single\-use plastic products in Wales, with over 85% of respondents in favour. Respondents to the consultation also urged the Welsh Government to go further with some additional 60 products suggested for future action.

We heeded these calls and introduced the Environmental Protection (Single\-use Plastic Products) (Wales) Act 2023\. This is a key piece of legislation aimed at turning the tide on plastic pollution. The first phase of bans has already commenced and, subject to the will of the Senedd, a second phase will be completed before the end of this Senedd term. 

As the Act passed through the Senedd, my predecessor agreed to prioritise consideration of bans for several other products, this included wet wipes containing plastic. A UK wide approach has been agreed to introduce regulations to prohibit the sale and supply of wet wipes containing plastic to be delivered by each individual Government. Adopting this approach will ensure consistency in how our regulations are implemented and will help provide businesses and manufacturers with a clear understanding of what is required of them.

Between 14 October and 25 November 2023, we jointly consulted with the Scottish Government, the UK Government and the Northern Ireland Executive on the proposed ban of the manufacture, supply and sale of wet wipes containing plastic. A total of 1461 responses were received, 104 from Wales.

The four nation Government Response has now been published (external link), it sets out the consultation outcomes and the measures the four governments will now take forward. This includes an agreement to

* **A ban on the supply of wet wipes containing plastic**. We have listened to stakeholders and acknowledge the size of the manufacturing industry in the UK. Therefore, we decided to introduce a ban on the supply of these wipes, in line with scope of the first phase of bans brought under the Act. This is intended to mitigate the economic impact of the ban and reduce the possibility of job losses in the industry.
* An **18\-month transition period** will be provided to enable manufacturers to shift production to alternative materials and to reduce the risk that remaining stocks would be sent to landfill or incinerated.
* To provide an **exemption**for the supply and sale of wet wipes containing plastic for industrial and medical purposes. This follows consultation feedback which highlighted that for some uses, plastic free alternatives are either unsuitable or unavailable. The full details of these exemptions will be included in the regulations, however it will allow for businesses such as hospitals and food production sites to buy wet wipes containing plastic from other businesses, such as wholesalers. For those who receive or require medical care in their own home, the exemption will allow for supply and sale by registered pharmacies. Wet wipes containing plastic will not be permitted for sale on the shelves and customers who require these products for medical purposes will need to specifically ask the pharmacist for these. This is a similar model to that implemented for the plastic straws ban.

It is our intention for the ban on wet wipes containing plastic to come into force by June 2026\.

Under separate legislation, we are also taking action to ban the supply of single\-use vapes. These products have a significant environmental impact and are undermining our drive towards a circular economy. Over 360 million such vapes are bought each year in the UK, with valuable and critical materials such as lithium and copper regularly being binned that could instead be powering nearly 5,000 electric vehicles.  

We are in the process of developing these regulations and I confirm our intention is for the bans on single\-use (disposable) vapes to come into force in Wales on 1 April 2025\. This will be aligned with similar bans in England and Scotland and will provide businesses with the necessary time to prepare, supported by the publication of guidance and communication materials, developed in collaboration with business representative groups. 

I am committed to supporting action to reduce waste and maximise resourcing efficiency by following the principles of the waste hierarchy: Reduce, Reuse, Recycle. This includes moving away from a take, make, waste model and towards a circular economy.